ભારત-ચીન સીમાવિવાદ : પીએમ મોદીના 'જિનપિંગપ્રેમ'થી શું હાંસલ થયું?\nઆ દરમિયાન કેરળના પ્રખ્યાત હાથીઓનું પ્રદર્શન પણ કરાયું હતું. બંને દેશો વચ્ચે સામરિક અને વ્યાપારિક મુદ્દાઓને લઈને ચર્ચાઓ પણ થઈ હતી. 

આ યાત્રા દરમિયાન ચીનની સરકારી ન્યૂઝ એજન્સી 'શિન્હુઆ'એ શી જિનપિંગનું નિવેદન પ્રકાશિત કર્યું. જેમાં તેમણે કહ્યું હતું, "ડ્રૅગન અને હાથીએ સાથે મળીને જ નૃત્ય કરવું જોઈએ. આ બંને દેશો માટે ખરો વિકલ્પ છે."

તેમણે પોતાના મતભેદોનું પણ યોગ્ય રીતે સમાધાન કરવું જોઈએ એવી વકીલાત પણ કરી હતી. પરંતુ આ મતભેદ શું છે અને કયા મુદ્દા પર છે તેની ચર્ચા ન ભારતે કરી કે ન ચીને. 

છ વર્ષમાં 18 મુલાકાત

ચીને એ પણ સ્પષ્ટ ન કર્યું કે 'યોગ્ય રીત' શું હોઈ શકે છે. વડા પ્રધાન નરેન્દ્ર મોદી અને ચીનના રાષ્ટ્રપતિ શી જિનપિંગ છ વર્ષમાં આ 18મી મુલાકાત હતી. 

બંને નેતાઓ વચ્ચે પહેલી મુલાકાત વર્ષ 2014ના જુલાઈ મહિનામાં થઈ હતી જ્યારે ભારતીય જનતા પાર્ટીએ ભારે બહુમતથી લોકસભા ચૂંટણી જીતી અને તત્કાલીન ગુજરાતના મુખ્ય મંત્રી નરેન્દ્ર મોદી ભારતના વડા પ્રધાન બન્યા હતા. 

ભારતીય જનતા પાર્ટીના ચૂંટણીપ્રચારનો મુખ્ય ચહેરો પણ નરેન્દ્ર મોદી જ હતા જેમણે પોતાના ચૂંટણીપ્રચારમાં ચીનની ઘુસણખોરી અને પાકિસ્તાન તરફથી યુદ્ધવિરામના ઉલ્લંઘનને મુદ્દા બનાવ્યા હતા. 

પરંતુ ચૂંટણી જીત્યા પછી બંને નેતાઓની સૌ પ્રથમ મુલાકાત બ્રાઝિલમાં 'બ્રિક્સ' સંમેલનમાં થઈ હતી. 

'બ્રિક્સ પાંચ' દેશો સમૂહ છે જેમાં બ્રાઝિલ, રશિયા, ભારત, ચીન અને દક્ષિણ આફ્રિકા સામેલ છે.

સંજોગવશાત્ આ મુલાકાત પણ એવા સમયમાં થઈ જ્યારે 2013ના એપ્રિલ મહિનામાં ચીની અને ભારતીય સેના પૂર્વ લદ્દાખના દેપસાંગ તરાઈમાં એકબીજા સામે આવી ગઈ હતી અને ત્રણ અઠવાડિયા સુધી આવું ચાલ્યું હતું. 

ભારતનો આરોપ હતો કે ચીની સેનાએ ભારતના આ ભાગ પર દાવો કરવા માટે તંબૂ તાણ્યા હતા

પ્રથમ વખત કોઈ રાષ્ટ્રાધ્યક્ષનું દિલ્હીની બહાર સ્વાગત થયું

વર્ષ 2014ના જુલાઈમાં 'બ્રિક્સ સમ્મેલન' દરમિયાન બંને નેતાઓ વચ્ચે થયેલી વાતચીત બાદ એટલે કે સપ્ટેમ્બર મહિનામાં જ ચીની સેનાએ એક વખત ફરીથી 'એલએસી'ના ચુમાર સેક્ટરમાં ઘૂસણખોરી કરી હતી. 

2014 સપ્ટેમ્બરમાં જ શી જિનપિંગ ભારતની મુલાકાતે આવ્યા હતા. પ્રથમ વખત ભારતના કોઈ વડા પ્રધાને કોઈ દેશના રાષ્ટ્રાધ્યક્ષનું સ્વાગત દિલ્હી સિવાય કોઈ અન્ય રાજ્યમાં કર્યું હતું.

શી જિનપિંગે અમદાવાદમાં વડા પ્રધાન સાથે થયેલી બેઠકમાં જાહેરાત કરી હતી કે ચીન ભારતમાં આવનારાં પાંચ વર્ષ સુધી વ્યાપાર અને બીજાં ક્ષેત્રોને...\n\ntl;dr:
છેલ્લા વર્ષે ઑક્ટોબરમાં ચીનના રાષ્ટ્રપતિ શી જિનપિંગ જ્યારે ભારતની મુલાકાત પર આવ્યા ત્યારે વડા પ્રધાન નરેન્દ્ર મોદીએ અંગવસ્ત્ર પહેરીને કેરળના મલ્લપુરમમાં તેમનું સ્વાગત દક્ષિણ ભારતીય પરંપરાઓ અનુસાર કર્યું હતું.